pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เอกอัครราชทูตญี่ปุ่นฯ ยินดีที่จะปฏิบัติหน้าที่เพื่อกระชับความร่วมมือกับไทยโดยเฉพาะด้านเศรษฐกิจ
วันพฤหัสบดีที่ 25 มิถุนายน 2563
เอกอัครราชทูตญี่ปุ่นฯ ยินดีที่จะปฏิบัติหน้าที่เพื่อกระชับความร่วมมือกับไทยโดยเฉพาะด้านเศรษฐกิจ
เอกอัครราชทูตญี่ปุ่นฯ ยินดีที่จะปฏิบัติหน้าที่เพื่อกระชับความร่วมมือกับไทยโดยเฉพาะด้านเศรษฐกิจ
วันนี้ (25 มิถุนายน 2563) เวลา 10.45 น. ณ ห้องรับรองรัฐมนตรีว่าการกระทรวงกลาโหม ศาลาว่าการกระทรวงกลาโหม นายนาชิดะ คาซูยะ (H.E. Mr. NASHIDA Kazuya) เอกอัครราชทูตญี่ปุ่นประจําประเทศไทย เข้าเยี่ยมคารวะ พลเอก ประวิตร วงษ์สุวรรณ รองนายกรัฐมนตรี เนื่องในโอกาสเข้ารับตําแหน่งใหม่ สรุปสาระสําคัญ ดังนี้
รองนายกรัฐมนตรียินดีต้อนรับเอกอัครราชทูตญี่ปุ่นในโอกาสเข้ารับตําแหน่งใหม่ พร้อมชื่นชมความสัมพันธ์อันดีระหว่างไทยกับญี่ปุ่นที่มีมาอย่างยาวนาน รัฐบาลไทยพร้อมสนับสนุนการปฏิบัติหน้าที่ของเอกอัครราชทูตญี่ปุ่นฯ อย่างเต็มที่ โดยเชื่อมั่นว่าด้วยประสบการณ์และความสามารถที่หลากหลายของเอกอัครราชทูต จะช่วยส่งเสริมความสัมพันธ์ระหว่างไทยกับญี่ปุ่นให้ก้าวหน้าอย่างแน่นแฟ้นต่อไป
เอกอัครราชทูตญี่ปุ่นขอบคุณรองนายกรัฐมนตรีที่ให้เข้าเยี่ยมคารวะในวันนี้ และรู้สึกเป็นเกียรติอย่างยิ่งที่ได้มาดํารงตําแหน่งที่ไทย ทั้งนี้ยินดีที่จะปฏิบัติหน้าที่สานต่อการทํางานเพื่อส่งเสริมความร่วมมือกับไทย โดยเฉพาะอย่างยิ่งในด้านเศรษฐกิจซึ่งมีความท้าทายในปัจจุบัน ทั้งนี้ ภาคเอกชนญี่ปุ่นยืนยันเชื่อมั่นในศักยภาพทางเศรษฐกิจของไทย ตลอดจนให้ความสนใจการลงทุนในไทยและเขตพัฒนาพิเศษภาคตะวันออก (EEC)
โอกาสนี้ รองนายกรัฐมนตรีขอบคุณญี่ปุ่นที่ให้ความร่วมมือ และมีบทบาทสร้างสรรค์ในกรอบอาเซียน-ญี่ปุ่น และอาเซียนบวกสามมาโดยตลอด อันจะช่วยส่งเสริมการพัฒนาทั้งทางด้านเศรษฐกิจ สังคมวัฒนธรรม และทรัพยากรมนุษย์ให้ภูมิภาคอาเซียน สําหรับด้านความมั่นคง รองนายกรัฐมนตรียินดีกับพัฒนาการความร่วมมือด้านความมั่นคงระหว่างไทย-ญี่ปุ่น ขอบคุณที่ญี่ปุ่นสนับสนุนการแลกเปลี่ยนประสบการณ์ด้านการฝึกอบรม และความร่วมมือกับกองทัพไทยอย่างต่อเนื่อง โดยเฉพาะการฝึกอบรมด้านความมั่นคงทางทะเล และความมั่นคงทางไซเบอร์
นอกจากนี้ ทั้งสองฝ่ายได้หารือในประเด็นเกี่ยวกับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ร่วมกัน เอกอัครราชทูตชื่นชมรัฐบาลไทยที่ประสบความสําเร็จ ในการควบคุมสถานการณ์การแพร่ระบาดในประเทศได้อย่างมีประสิทธิภาพ เป็นที่ยอมรับ และมุ่งหวังว่าทั้งสองประเทศจะมีการแลกเปลี่ยนการเยือนในทุกระดับหลังจากสถานการณ์โควิด-19 คลี่คลาย ในขณะเดียวกัน รองนายกรัฐมนตรีได้ขอบคุณรัฐบาลญี่ปุ่นสําหรับความช่วยเหลือและความร่วมมือ โดยเฉพาะด้านยาและเวชภัณฑ์ การเสนอการจัดตั้งคณะทํางานร่วมไทย – ญี่ปุ่น ด้านเวชภัณฑ์ และให้ความช่วยเหลือดูแลคนไทยในญี่ปุ่น รวมทั้งสนับสนุนการอํานวยความสะดวกในการนําคนไทยเดินทางกลับประเทศ
รัฐบาลไทย-ข่าวทำเนียบรัฐบาล-การลงโทษบุตรหลานควรใช้วิธีที่เหมาะสม หากผู้ปกครองทำเกินสมควรหรือใช้ความรุนแรงมากเกินไป อาจเข้าข่ายความผิดทั้งทางแพ่งและอาญาได้
วันจันทร์ที่ 16 กันยายน 2562
การลงโทษบุตรหลานควรใช้วิธีที่เหมาะสม หากผู้ปกครองทําเกินสมควรหรือใช้ความรุนแรงมากเกินไป อาจเข้าข่ายความผิดทั้งทางแพ่งและอาญาได้
..
การลงโทษบุตรหลานควรใช้วิธีที่เหมาะสม หากผู้ปกครองทําเกินสมควรหรือใช้ความรุนแรงมากเกินไป อาจเข้าข่ายความผิดทั้งทางแพ่งและอาญาได้ ที่สําคัญจะมีผลต่อสภาพจิตใจของเด็กและพัฒนาการในด้านต่าง ๆ ด้วยครับ
รัฐบาลไทย-ข่าวทำเนียบรัฐบาล-ปชช. ร้องเรียน ร้องทุกข์โควิด-๑๙ ผ่านสายด่วนวัฒนธรรม ๑๗๖๕ เดือนพ.ค. กว่า ๑,๕๐๐ ครั้ง เน้นสอบถามข้อมูลทั่วไป วธ.-พม.-สธ. มาตรการผ่อนปรนถ่ายทำภาพยนตร์และวีดิทัศน์
วันพุธที่ 3 มิถุนายน 2563
ปชช. ร้องเรียน ร้องทุกข์โควิด-๑๙ ผ่านสายด่วนวัฒนธรรม ๑๗๖๕ เดือนพ.ค. กว่า ๑,๕๐๐ ครั้ง เน้นสอบถามข้อมูลทั่วไป วธ.-พม.-สธ. มาตรการผ่อนปรนถ่ายทําภาพยนตร์และวีดิทัศน์
ปชช. ร้องเรียน ร้องทุกข์โควิด-๑๙ ผ่านสายด่วนวัฒนธรรม ๑๗๖๕ เดือนพ.ค. กว่า ๑,๕๐๐ ครั้ง เน้นสอบถามข้อมูลทั่วไป วธ.-พม.-สธ. มาตรการผ่อนปรนถ่ายทําภาพยนตร์และวีดิทัศน์ ย้ําเปิดสายด่วนให้คําปรึกษา-ตอบคําถาม ตลอด ๒๔ ชั่วโมง
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า ตามที่กระทรวงวัฒนธรรม (วธ.) บูรณาการความร่วมมือกับกระทรวงพัฒนาสังคมและความมั่นคงของมนุษย์ (พม.)และกรมสุขภาพจิต กระทรวงสาธารณสุข(สธ.)เปิดศูนย์ปฏิบัติการรับเรื่องร้องเรียน ร้องทุกข์ของประชาชนเกี่ยวกับผลกระทบจากสถานการณ์ของโรคติดเชื้อไวรัสโคโรนา ๒๐๑๙ (COVID-19)โดยกระทรวงวัฒนธรรมได้ดําเนินการจัดข้าราชการและเจ้าหน้าที่ตอบคําถามและให้คําปรึกษาแก่ประชาชนที่ได้รับความเดือดร้อนผ่าน๑๗๖๕สายด่วนวัฒนธรรมตลอด๒๔ชั่วโมงตั้งแต่วันที่๑พฤษภาคม ๒๕๖๓ เป็นต้นมารวมทั้งประสานความร่วมมือกับบริษัท ทีโอที จํากัด (มหาชน) ในการเชื่อมโยง๑๗๖๕สายด่วนวัฒนธรรม ไปยัง สายด่วน๑๓๐๐ศูนย์ช่วยเหลือสังคม และ๑๓๒๓สายด่วนสุขภาพจิต
นายอิทธิพล กล่าวว่าผลการปฏิบัติงานระหว่างวันที่ ๑ – ๓๑พฤษภาคม ๒๕๖๓กระทรวงวัฒนธรรมได้ดําเนินการตอบคําถามให้คําปรึกษาและส่งต่อเรื่องร้องเรียนดังกล่าวไปยังหน่วยงานที่เกี่ยวข้อง ได้แก่สายด่วน๑๓๐๐ศูนย์ช่วยเหลือสังคม กระทรวงการพัฒนาสังคมและความมั่นคงของมนุษย์และ๑๓๒๓สายด่วนสุขภาพจิตกรมสุขภาพจิต กระทรวงสาธารณสุขเพื่อแก้ไขปัญหาอย่างเร่งด่วนรวมถึงตอบคําถามและให้คําปรึกษาเกี่ยวกับแนวทางการปฏิบัติตามมาตรการผ่อนปรนมาตรการป้องกันและแก้ไขปัญหาการแพร่ระบาดของโรคติดเชื้อไวรัสโคโรนา ๒๐๑๙(COVID-19) ระยะที่ ๒ในส่วนกิจการภาพยนตร์และวีดิทัศน์รวมทั้งสิ้น ๑,๕๗๒ครั้งประกอบด้วย๑.การสอบถามเกี่ยวกับภารกิจของกระทรวงวัฒนธรรม จํานวน๕๒๐ครั้ง แบ่งเป็นการสอบถามข้อมูลทั่วไป จํานวน๓๙๔ครั้ง และการสอบถามข้อมูลเกี่ยวกับมาตรการผ่อนปรนกิจการและกิจกรรมเพื่อป้องกันการแพร่ระบาดของโรคโควิด-19 ในการดําเนินการถ่ายทํารายการโทรทัศน์ ภาพยนตร์และวีดิทัศน์อาทิการขออนุญาตสถานที่ถ่ายทําล่วงหน้า การถ่ายฉากที่มีการใกล้ชิด การจํากัดจํานวนทีมงานในการถ่ายทํา การใช้คิวอาร์โค้ดในการลงทะเบียนจํานวน๑๒๖ครั้ง
๒. การสอบถามเกี่ยวกับภารกิจของกระทรวงการพัฒนาสังคมและความมั่นคงของมนุษย์ จํานวน๑,๐๒๓ครั้ง แบ่งเป็น การสอบถามข้อมูลทั่วไป จํานวน๑,๐๐๑ครั้ง และการร้องเรียน ร้องทุกข์
จํานวน๒๒ครั้ง โดยกระทรวงวัฒนธรรมได้ดําเนินการส่งต่อไปยังกระทรวงการพัฒนาสังคมและ
ความมั่นคงของมนุษย์และ๓.การสอบถามเกี่ยวกับภารกิจของกรมสุขภาพจิต กระทรวงสาธารณสุขโดยเป็นการปรึกษาปัญหาและความวิตกกังวลเกี่ยวกับผลกระทบจากโรคติดเชื้อไวรัสโคโรนา๒๐๑๙(โควิด-19)จํานวน๒๙ครั้ง
ทั้งนี้หากประชาชนได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) สามารถร้องเรียน ร้องทุกข์ และขอคําปรึกษาในการขอความช่วยเหลือตามมาตรการของรัฐบาลและหน่วยงานต่างๆ ผ่านสายด่วน ๑๓๐๐ ศูนย์ช่วยเหลือสังคม กระทรวงพัฒนาสังคมและความมั่นคงของมนุษย์ หรือ ๑๓๒๓ สายด่วนสุขภาพจิต กรมสุขภาพจิต กระทรวงสาธารณสุข หรือ ๑๗๖๕ สายด่วนวัฒนธรรม กระทรวงวัฒนธรรม ตลอด ๒๔ ชั่วโมง
---------------------------------------------
รัฐบาลไทย-ข่าวทำเนียบรัฐบาล-รมต.อุตตมฯ เป็นประธานเปิดการประชุมสัมมนา China-Japan Cooperation on the Eastern Economic Corridor of Thailand
วันพฤหัสบดีที่ 31 พฤษภาคม 2561
รมต.อุตตมฯ เป็นประธานเปิดการประชุมสัมมนา China-Japan Cooperation on the Eastern Economic Corridor of Thailand
รมต.อุตตมฯ เป็นประธานเปิดการประชุมสัมมนา China-Japan Cooperation on the Eastern Economic Corridor of Thailand
วันนี้ (31 พฤษภาคม 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงานสัมมนา China-Japan Cooperation on the Eastern Economic Corridor of Thailand โดยมีนายคณิศ แสงสุพรรณ เลขาธิการคณะกรรมการนโยบายพัฒนาเขตพิเศษภาคตะวันออก ให้การต้อนรับ พร้อมด้วย นายหนิง จี๋เจ๋อ รองประธานคณะกรรมาธิการเพื่อการปฏิรูปและพัฒนาสาธารณรัฐประชาชนจีน และนายชิโระ ซะโดะชิมะ เอกอัครราชทูตญี่ปุ่นประจําประเทศไทย ร่วมเป็นเกียรติในงาน ณ โรงแรมเรเนซองส์ กรุงเทพฯ ราชประสงค์
นายอุตตมฯ รัฐมนตรีว่าการกระทรวงอุตสาหกรรม กล่าวว่า ด้วยการใช้ประโยชน์จาก "Rising Asia" ที่มาพร้อมโอกาสต่างๆ เราสามารถร่วมกันผลักดันศักยภาพอันยิ่งใหญ่ของเอเชียในเศรษฐกิจโลกยุคใหม่ได้ ส่วนด้านความร่วมมือทางเศรษฐกิจของภาคเอกชนจีนและญี่ปุ่นในประเทศที่สามนั้น เป็นความคิดริเริ่มที่จะสามารถมีบทบาทสําคัญอย่างยิ่งในด้านความก้าวหน้าของเอเชีย และด้วยประเทศไทยเป็นมิตรที่ดีกับประเทศญี่ปุ่น และจีนมาเป็นเวลานาน จะช่วยส่งเสริมให้เกิดความร่วมมือในการลงทุนธุรกิจระหว่าง จีน ญี่ปุ่น และไทย ซึ่งจะส่งผลให้การดําเนินธุรกิจด้านต่างๆ เป็นไปได้อย่างคล่องตัวยิ่งขึ้น
สําหรับงานสัมมนา China-Japan Cooperation on the Eastern Economic Corridor of Thailand ในครั้งนี้ สํานักงานคณะกรรมการนโยบายพัฒนาพิเศษภาคตะวันออก (สกพอ.) ร่วมกับสถานเอกอัครราชทูตสาธารณรัฐประชาชนจีน และสถานเอกอัครราชทูตญี่ปุ่นประจําประเทศไทย ได้จัดขึ้น เนื่องจากสาธารณรัฐประชาชนจีนและญี่ปุ่น ได้ลงนามในบันทึกความเข้าใจว่าด้วยความร่วมมือทางเศรษฐกิจเอกชนระหว่างจีน-ญี่ปุ่น ในประเทศที่สาม โดยบันทึกความเข้าใจดังกล่าว ได้กล่าวถึงการจัดตั้งคณะกรรมการส่งเสริมการพัฒนากิจกรรมทางธุรกิจของภาคเอกชนจีนและญี่ปุ่นภายใต้กรอบเจรจาระดับสูงด้านเศรษฐกิจ และยังระบุอีกว่าทั้งสองประเทศจะร่วมสํารวจตลาดและภาคอุตสาหกรรมในประเทศที่สาม ที่ภาคเอกชนจีนและญี่ปุ่นจะร่วมลงทุน ซึ่งมีความเป็นไปได้สูงว่า ประเทศไทย โดยเฉพาะอย่างยิ่งเขตพื้นที่พัฒนาพิเศษภาคตะวันออก (EEC) จะเป็นจุดหมายสําคัญของการร่วมมือทางเศรษฐกิจดังกล่าว จากการจัดงานสัมมนาในครั้งนี้ #กระทรวงอุตสาหกรรม #prindustry #สกพอ.#eec
รัฐบาลไทย-ข่าวทำเนียบรัฐบาล-ธ.ก.ส. ผนึก ก.ล.ต ส่งเสริมความรู้ทางการเงินการลงทุนแก่เด็กและเยาวชนในโครงการโรงเรียนธนาคาร
วันพุธที่ 22 มกราคม 2563
ธ.ก.ส. ผนึก ก.ล.ต ส่งเสริมความรู้ทางการเงินการลงทุนแก่เด็กและเยาวชนในโครงการโรงเรียนธนาคาร
ธ.ก.ส. จับมือ ก.ล.ต. เผยแพร่ความรู้ทางการเงิน การลงทุน และส่งเสริมการออม เตรียมความพร้อมบุคลากร พร้อมจัดกิจกรรมและผลิตสื่อประชาสัมพันธ์ ให้เด็กนักเรียนและเยาวชนในโครงการโรงเรียนธนาคาร ธ.ก.ส. กว่า 2,000 โรงเรียนทั่วประเทศ
วันนี้ (22 มกราคม 2563) ณ โถงชั้น 2 ธนาคารเพื่อการเกษตรและสหกรณ์การเกษตร (ธ.ก.ส.) สํานักงานใหญ่ บางเขน ได้มีพิธีลงนามบันทึกความร่วมมือ “การเผยแพร่ความรู้ทางการเงิน การลงทุน การส่งเสริมการออมเงิน สําหรับเด็กนักเรียนและเยาวชน” ระหว่าง นายอภิรมย์ สุขประเสริฐ ผู้จัดการ ธ.ก.ส. กับ นางสาวรื่นวดี สุวรรณมงคล เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ (ก.ล.ต.) เพื่อร่วมเผยแพร่ความรู้ทางการเงิน การลงทุน และการส่งเสริมการออมเงิน ตลอดจนการเตรียมพร้อมด้านบุคลากรให้มีความรู้และความเข้าใจด้านความรู้ทางการเงิน เพื่อให้สามารถนําไปถ่ายทอดให้กับเด็กนักเรียนและเยาวชน ในโครงการโรงเรียนธนาคารของ ธ.ก.ส. กว่า 2,000 โรงเรียนทั่วประเทศ
นายอภิรมย์ สุขประเสริฐ ผู้จัดการ ธ.ก.ส. กล่าวว่า ธ.ก.ส. มุ่งเน้นปลูกฝังความรู้ทางการเงินและสร้างวินัยการออม ฝึกฝนให้นักเรียนรู้หลักการบริหาร การจัดการทางการเงินที่ถูกต้อง เสริมสร้างลักษณะนิสัยด้านความรับผิดชอบ ตลอดจนปลูกฝังให้นักเรียนรู้จักใช้เวลา ในการทํากิจกรรมที่ก่อให้เกิดประโยชน์ต่อส่วนรวม ผ่านการจัดทําโครงการโรงเรียนธนาคาร โดยโครงการดังกล่าวดําเนินการมาตั้งแต่ปี 2551 จนถึงปัจจุบัน ความร่วมมือระหว่าง ธ.ก.ส. กับ ก.ล.ต. ในครั้งนี้ เป็นส่วนหนึ่งในการให้ความรู้ทางการเงิน การลงทุน และการส่งเสริมการออมให้กับเด็กนักเรียนและเยาวชนในโครงการโรงเรียนธนาคาร โดยการจัดกิจกรรมและสื่อประชาสัมพันธ์ต่าง ๆ ตลอดจนการเตรียมความพร้อมของบุคลากรให้มีความรู้และความเข้าใจถึงความร่วมมือในครั้งนี้และให้สามารถถ่ายทอดความรู้ด้านการเงินต่าง ๆ ให้กับนักเรียนต่อไป ซึ่งปัจจุบันมีโรงเรียนที่เข้าร่วมโครงการโรงเรียนธนาคาร จํานวน 2,330 โรงเรียน มีสมาชิกโรงเรียนธนาคารจํานวนกว่า 800,000 ราย และมียอดเงินฝากรวมกว่า 1,000 ล้านบาท
นางสาวรื่นวดี สุวรรณมงคล เลขาธิการ ก.ล.ต. กล่าวว่า ความร่วมมือระหว่างกันของสองหน่วยงานในครั้งนี้ นับเป็นประโยชน์ต่อการศึกษาซึ่งเป็นส่วนสําคัญที่สุดของการพัฒนาประเทศ โดยมีจุดมุ่งหมายเพื่อให้การส่งเสริมความรู้ด้านการเงินและการลงทุนเกิดขึ้นเป็นรูปธรรม รวมถึงปลูกฝังการมีวินัยควบคู่กับการออมให้แก่เด็กและเยาวชน ซึ่งการออมเป็นทักษะพื้นฐานที่จําเป็นสําหรับการใช้ชีวิต ส่วนการลงทุนเป็นเครื่องมือสําคัญในการสร้างความมั่งคั่งยั่งยืนและเพิ่มมูลค่าของเงินออมในระยะยาว โดย ธ.ก.ส. มีโครงการโรงเรียนธนาคารที่ปลูกฝังให้เด็กและเยาวชนมีการออมอย่างสม่ําเสมอซึ่งดําเนินการมาอย่างต่อเนื่องถึง 11 ปี จึงเป็นโอกาสดีที่ ก.ล.ต. ซึ่งมียุทธศาสตร์ในการพัฒนาตลาดทุนและส่งเสริมการออมระยะยาว จะสนับสนุนสื่อการเรียนรู้ที่เหมาะสมกับเด็กและเยาวชนผ่านโครงการดังกล่าวที่มีสมาชิกโรงเรียนธนาคารเป็นจํานวนมาก พร้อมทั้งสนับสนุนโครงการโรงเรียนธนาคารในด้านอื่น ๆ แบบบูรณาการ เช่น การอบรมให้ความรู้ด้านตลาดทุนแก่พนักงานของ ธ.ก.ส. เพื่อสอนนักเรียนในโครงการต่อไป
รัฐบาลไทย-ข่าวทำเนียบรัฐบาล-รอง นรม.และ รมว.กห. ให้การต้อนรับ อุปทูตฝรั่งเศส นำคณะนักธุรกิจด้านความมั่นคงเยี่ยมคำนับ
วันพฤหัสบดีที่ 15 พฤศจิกายน 2561
รอง นรม.และ รมว.กห. ให้การต้อนรับ อุปทูตฝรั่งเศส นําคณะนักธุรกิจด้านความมั่นคงเยี่ยมคํานับ
เมื่อ 15 พ.ย.61 พล.อ.ประวิตร วงษ์สุวรรณ รอง นรม.และ รมว.กห. ได้ให้การต้อนรับการเยี่ยมคํานับของ นาย Olivier Richard อุปทูตสาธารณรัฐฝรั่งเศส
เมื่อ 15 พ.ย.61 พล.อ.ประวิตร วงษ์สุวรรณ รอง นรม.และ รมว.กห. ได้ให้การต้อนรับการเยี่ยมคํานับของ นาย Olivier Richard อุปทูตสาธารณรัฐฝรั่งเศสประจําประเทศไทย พร้อมคณะนักธุรกิจฝรั่งเศสด้านอุตสาหกรรมป้องกันประเทศและความมั่นคง ณ ศาลาว่าการกลาโหม
โดย นาย Olivier Richard และคณะ ได้กล่าวชื่นชมและขอบคุณ ที่ พล.อ.ประยุทธ จันทร์โอชา นรม. ได้เดินทางไปร่วมงานรําลึกครบรอบ 100 ปี การยุติสงครามโลกครั้งที่ 1 และการประชุมสันติภาพ เมื่อ 11 พ.ย. 61 พร้อมทั้งยินดีกับ ความร่วมมืออันดีของทุกเหล่าทัพ รวมทั้งการจัดประชุม Thai - French SME Defense & Security Forum ที่ไทยเป็นเจ้าภาพจัดขึ้นที่ผ่านมา ซึ่งเป็นประโยชน์และแสดงถึงความสัมพันธ์ที่แนบแน่นของสองประเทศ ในความร่วมมือด้านความมั่นคงและการป้องกันประเทศ ที่จะขยายและมีมากขึ้นในอนาคต พร้อมย้ําว่า ฝรั่งเศส พร้อมสนับสนุนไทยในการเป็นเจ้าภาพอาเซียน และสนับสนุนความร่วมมือการลงทุนในเขตเศรษฐกิจพิเศษภาคตะวันออก ( EEC )
พล.อ.ประวิตร ได้กล่าวแสดงความขอบคุณ ถึงการสนับสนุนและความร่วมมือทางทหารที่ผ่านมา ทั้งการฝึก ศึกษา การแลกเปลี่ยนการเยือนที่ผ่านมา พร้อมทั้งชื่นชมความสามารถของบริษัทชั้นนําด้านอุตสาหกรรมป้องกันประเทศของฝรั่งเศส ที่มีมากกว่า 5,000 บริษัท และเชิญชวนเข้ามาร่วมลงทุนเพื่อพัฒนาความร่วมมือด้านอุตสาหกรรมป้องกันประเทศในภูมิภาค โดยขอให้มั่นใจว่า ไทยได้เตรียมความพร้อม โครงการ SMART Visa เพื่ออํานวยความสะดวกนักลงทุนต่างชาติและผู้เชี่ยวชาญที่สนใจเข้ามาทํางานใน 11 อุตสาหกรรมเป้าหมาย เพื่อมิให้เกิดปัญหาในการพํานักอยู่ในประเทศไทย
รัฐบาลไทย-ข่าวทำเนียบรัฐบาล-รัฐบาลพัฒนาระบบการชำระเงินแบบอิเล็กทรอนิกส์แห่งชาติ
วันพฤหัสบดีที่ 17 สิงหาคม 2560
รัฐบาลพัฒนาระบบการชําระเงินแบบอิเล็กทรอนิกส์แห่งชาติ
รัฐบาลส่งเสริมการใช้ระบบชําระเงินแบบอิเล็กทรอนิกส์ เพื่อเพิ่มขีดความสามารถในการแข่งขันของประเทศ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพัฒนาระบบการชําระเงินแบบอิเล็กทรอนิกส์แห่งชาติ เพื่อลดภาระงบประมาณการบริหารจัดการการเงินของประเทศ และอํานวยความสะดวกแก่ประชาชนในการทําธุรกรรมทางการเงิน โดยจูงใจให้ผู้ประกอบการติดตั้งเครื่องรับชําระเงินทางอิเล็กทรอนิกส์และกระตุ้นให้ประชาชนใช้จ่ายเงินผ่านระบบดังกล่าว เช่น การสุ่มแจกรางวัลแก่ผู้ที่ใช้จ่ายผ่านบัตรเดบิตและร้านค้ารายย่อยที่ติดตั้งเครื่องรับชําระเงินทางอิเล็กทรอนิกส์ หรือ EDC ตั้งแต่ 30,000 – 1,000,000 บาท หักภาษี ณ ที่จ่ายร้อยละ 5 ของเงินรางวัลที่ได้รับ และไม่ต้องนําเงินรางวัลไปรวมเป็นเงินรายได้เพื่อคํานวณภาษีเงินได้บุคคลธรรมดาประจําปี ทั้งนี้ รัฐบาลมุ่งหวังให้เกิดการพัฒนา เพื่อยกระดับขีดความสามารถในการแข่งขันของประเทศให้เทียบเท่าระดับสากล
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีมีกำหนดการประชุมร่วมนายกรัฐมนตรีและรัฐมนตรีอย่างไม่เป็นทางการไทย – ลาว ครั้งที่ 3
วันอังคารที่ 4 ธันวาคม 2561
นายกรัฐมนตรีมีกําหนดการประชุมร่วมนายกรัฐมนตรีและรัฐมนตรีอย่างไม่เป็นทางการไทย – ลาว ครั้งที่ 3
นายกรัฐมนตรีมีกําหนดการประชุมร่วมนายกรัฐมนตรีและรัฐมนตรีอย่างไม่เป็นทางการไทย – ลาว ครั้งที่ 3
วันนี้ (4 ธ.ค. 61) เวลา 14.30 น. พันเอก อธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรี เปิดเผยภายหลังการประชุมคณะรัฐมนตรี (ครม.) ว่า พลเอก ประยุทธ์ จันทร์โอชา นายกรัฐมนตรี มีกําหนดการประชุมร่วมนายกรัฐมนตรีและรัฐมนตรีอย่างไม่เป็นทางการ ไทย – ลาว ครั้งที่ 3 ระหว่างวันที่ 13 – 14 ธันวาคม 2561 ณ นครหลวงเวียงจันทน์ สาธารณรัฐประชาธิปไตยประชาชนลาว โดยมีวัตถุประสงค์เพื่อทบทวนความร่วมมือสองฝ่ายและเสนอแนะแนวทางเพื่อให้ความร่วมมือเกิดผลเป็นรูปธรรม มีสาระสําคัญครอบคลุมประเด็นความร่วมมือ 3 ประเด็นหลัก ประกอบด้วย
ด้านการเมืองและความมั่นคง ได้แก่ การดําเนินการที่เกี่ยวกับการฟื้นฟูพื้นที่ประสบอุทกภัย แขวงอัตตะปือ และการจัดทําแผนยุทธศาสตร์ร่วมด้านการพัฒนาไทย – ลาว ปี พ.ศ. 2562 – 2566 เป็นต้น
ด้านเศรษฐกิจ ครอบคลุมในเรื่อง ความร่วมมือด้านพลังงานที่ทั้งสองฝ่ายแสดงความยินดีที่จะส่งเสริมต่อไป การพัฒนาการเชื่อมโยงเส้นทางคมนาคมไทย – ลาว และเชื่อมต่อกับอนุภูมิภาคและภูมิภาคให้เป็นไปตามแผนแม่บทยุทธศาสตร์ความร่วมมือทางเศรษฐกิจอิรวดี – เจ้าพระยา – แม่โขง
ด้านสังคมและการพัฒนา ได้แก่ การร่วมมือกันแก้ไขปัญหาแรงงานลาวที่เข้ามาทํางานในประเทศไทยอย่างไม่ถูกต้องตามกฎหมายของทั้งสองประเทศ และ การสนับสนุนการเป็นประธานอาเซียนของไทยในปี 2562
รัฐบาลไทย-ข่าวทำเนียบรัฐบาล-การทางพิเศษแห่งประเทศไทยดำเนินโครงการระบบทางด่วนขั้นที่ 3 สายเหนือ ตอน N2
วันพฤหัสบดีที่ 8 มิถุนายน 2560
การทางพิเศษแห่งประเทศไทยดําเนินโครงการระบบทางด่วนขั้นที่ 3 สายเหนือ ตอน N2
การทางพิเศษแห่งประเทศไทย (กทพ.) กระทรวงคมนาคม ดําเนินโครงการระบบทางด่วนขั้นที่ 3 สายเหนือ ตอน N2 เพื่อแก้ไขปัญหาจราจรติดขัดบนถนนประเสริฐมนูกิจและถนนประดิษฐ์มนูธรรม
เชื่อมต่อการเดินทางในแนวตะวันออก - ตะวันตก เพิ่มประสิทธิภาพการเชื่อมโยงโครงข่ายทางพิเศษกับทางหลวงพิเศษระหว่างเมือง (มอเตอร์เวย์) และเพิ่มทางเลือกการเดินทางให้กับประชาชน
นายจิรุตม์ วิศาลจิตร ผู้ตรวจราชการกระทรวงคมนาคม ในฐานะโฆษกกระทรวงฯ กล่าวว่า โครงการระบบทางด่วนขั้นที่ 3 สายเหนือ ตอน N2 เป็น 1 ใน 38 โครงการที่มีความพร้อมดําเนินการตามแผนปฏิบัติการด้านคมนาคมขนส่งระยะเร่งด่วน พ.ศ. 2560 (Action Plan) เพื่อขับเคลื่อนการลงทุนด้านโครงสร้างพื้นฐานของประเทศ โดย กทพ. อยู่ระหว่างการศึกษาความเหมาะสมทางด้านวิศวกรรม เศรษฐกิจ การเงิน และผลกระทบสิ่งแวดล้อม และออกแบบรายละเอียดโครงการฯ เป็นทางยกระดับขนาด 4 ช่องจราจร แนวสายทางซ้อนทับกับถนนประเสริฐมนูกิจ (ทางหลวงหมายเลข 351) มีจุดเริ่มต้นที่บริเวณ กม. 1+000 ของถนนประเสริฐมนูกิจ ข้ามทางแยกถนนลาดปลาเค้า ตรงไปทางแยกถนนหมู่บ้านเสนานิเวศน์ ผ่านทางพิเศษฉลองรัช ทางแยกถนนนวมินทร์ แนวเส้นทางไปตามแนวถนนประเสริฐมนูกิจถึงส่วนต่อขยายของถนนกาญจนาภิเษก (ถนนวงแหวนรอบนอกกรุงเทพฯ ด้านตะวันออก) ระยะทางประมาณ 10 กิโลเมตร ประกอบด้วย ทางขึ้น - ลง 2 แห่ง และทางแยกต่างระดับ 1 แห่ง วงเงินงบประมาณ 14,328 ล้านบาท
ความก้าวหน้าการดําเนินงานโครงการฯ ฝ่ายเศรษฐกิจ คณะรักษาความสงบแห่งชาติ (คสช.) ได้มีหนังสือแจ้ง กทพ. เพื่อดําเนินการตามข้อสั่งการของหัวหน้า คสช. เมื่อวันที่ 12 กันยายน 2559 โดยให้ กทพ. ดําเนินโครงการระบบทางด่วนขั้นที่ 3 สายเหนือ ตอน N2 และ E-W Corridor ตามแนวทางที่ กทพ. เสนอในการประชุมคณะกรรมการจัดระบบการจราจรทางบก (คจร.) เมื่อวันที่ 8 กุมภาพันธ์ 2560 และ คจร. มีมติให้ กทพ. ดําเนินโครงการระบบทางด่วนขั้นที่ 3 สายเหนือ ตอน N2 และส่วนต่อขยาย ไปยังทางหลวงพิเศษหมายเลข 9 (ตอน E-W Corridor เดิม) ตามแนวทางที่หัวหน้า คสช. ได้พิจารณาให้ความเห็นชอบในหลักการแล้ว โดยให้สํานักงานนโยบายและแผนการขนส่งและจราจร (สนข.) ศึกษาแนวทางที่เหมาะสมของการดําเนินโครงการรถไฟฟ้าสายสีน้ําตาล ช่วงแคราย - ลําสาลี (บึงกุ่ม) โดยพิจารณารูปแบบการเชื่อมโยงโครงข่ายจากด้านทิศตะวันตกไปยังทิศตะวันออกที่เหมาะสมในภาพรวม และให้ กทพ. พิจารณาความเป็นไปได้ของการเชื่อมต่อโครงการระบบทางด่วนขั้นที่ 3 สายเหนือ ตอน N2 กับทางยกระดับอุตราภิมุข (ดอนเมืองโทลล์เวย์) ตามแนวทางที่ สนข. เสนอ โดยหารือร่วมกับกรมทางหลวง (ทล.) เรื่องการขอใช้พื้นที่ของ ทล. ปัจจุบัน กทพ. กําลังทบทวนการศึกษาความเหมาะสมด้านวิศวกรรม เศรษฐกิจ การเงิน และผลกระทบสิ่งแวดล้อมและออกแบบรายละเอียดของโครงการในช่วง N2 เชื่อมต่อไปยังถนนวงแหวนรอบนอกกรุงเทพฯ
รัฐบาลไทย-ข่าวทำเนียบรัฐบาล-ธพส. ลงนามสัญญาจ้างงานก่อสร้างชั้นใต้ดิน (Basement) มูลค่า 2,305 ล้านบาท มั่นใจศูนย์ราชการฯ โซนซี เสร็จตามแผนงาน พร้อมคุมเข้มก่อสร้างได้มาตรฐานอาคารเขียว
วันศุกร์ที่ 15 พฤษภาคม 2563
ธพส. ลงนามสัญญาจ้างงานก่อสร้างชั้นใต้ดิน (Basement) มูลค่า 2,305 ล้านบาท มั่นใจศูนย์ราชการฯ โซนซี เสร็จตามแผนงาน พร้อมคุมเข้มก่อสร้างได้มาตรฐานอาคารเขียว
บริษัท ธนารักษ์พัฒนาสินทรัพย์ จํากัด (ธพส.) ได้จัดพิธีลงนามสัญญาจ้างงานก่อสร้างชั้นใต้ดิน (Basement) โครงการพัฒนาพื้นที่ส่วนขยาย ศูนย์ราชการเฉลิมพระเกียรติ 80 พรรษา 5 ธันวาคม 2550 โซนซี ณ อาคารธนพิพัฒน์
วันนี้ (15 พฤษภาคม 2563) บริษัท ธนารักษ์พัฒนาสินทรัพย์ จํากัด (ธพส.) ได้จัดพิธีลงนามสัญญาจ้างงานก่อสร้างชั้นใต้ดิน (Basement) โครงการพัฒนาพื้นที่ส่วนขยาย ศูนย์ราชการเฉลิมพระเกียรติ 80 พรรษา 5 ธันวาคม 2550 โซนซี ณ อาคารธนพิพัฒน์ โดยมี นายยุทธนา หยิมการุณ อธิบดีกรมธนารักษ์ในฐานะประธานกรรมการ ธพส. ให้เกียรติเป็นสักขีพยาน ซึ่งพิธีดังกล่าวเป็นการลงนามสัญญาจ้างระหว่าง ดร. นาฬิกอติภัค แสงสนิท กรรมการผู้จัดการ ธพส. และ นายสุเมธ สุรบถโสภณ รองประธานบริหารอาวุโส โดยมี นายเปรมชัย กรรณสูต ประธานบริหาร บริษัท อิตาเลียนไทย ดีเวล๊อปเมนต์ จํากัด (มหาชน) ร่วมเป็นสักขีพยาน
ดร.นาฬิกอติภัค กล่าวว่า การประกวดราคาจ้างก่อสร้างชั้นใต้ดิน (Basement) เป็นการดําเนินงานด้วยวิธีประกวดราคาอิเล็กทรอนิกส์ โดยมีราคากลาง 2,314 ล้านบาท ซึ่งหลังจากที่เปิดให้เอกชนซื้อเอกสารประกวดราคาอิเล็กทรอนิกส์ตั้งแต่วันที่ 27 มีนาคม – 10 เมษายน 2563 รวมระยะเวลา 15 วัน มีเอกชนซื้อเอกสารประกวดราคาจํานวน 3 ราย ประกอบด้วย บริษัท เพาเวอร์ไลน์ เอ็นจิเนียริ่ง จํากัด (มหาชน) บริษัท ซิโน-ไทย เอ็นจิเนียริ่ง แอนด์ คอนสตรัคชั่น จํากัด (มหาชน) และบริษัท อิตาเลียนไทย ดีเวล๊อปเมนต์ จํากัด (มหาชน) โดย บริษัท อิตาเลียนไทย ดีเวล๊อปเมนต์ จํากัด (มหาชน) เสนอราคาต่ําสุด คือ 2,305 ล้านบาท
“วันนี้ ธพส. จึงได้ลงนามจ้างงานก่อสร้างชั้นใต้ดิน (Basement) โครงการพัฒนาพื้นที่ส่วนขยายศูนย์ราชการเฉลิมพระเกียรติ 80 พรรษา 5 ธันวาคม 2550 โซนซี โดยมีคณะสังเกตการณ์ตามข้อตกลงคุณธรรม (Integrity Pact) ให้เกียรติร่วมพิธีลงนามสัญญาด้วย”
สําหรับงานก่อสร้างชั้นใต้ดิน (Basement) มีระยะเวลาในการดําเนินงาน 480 วัน ขอบเขตการดําเนินงานประกอบด้วย ก่อสร้างฐานรากอาคาร พื้นชั้นใต้ดิน 2 ชั้น และพื้นชั้นล่าง โดยจะดําเนินงานก่อสร้างตามเกณฑ์อาคารเขียวไทย (TREES) ระดับ Gold รวมทั้งมีมาตรการด้านสิ่งแวดล้อมเพื่อลดผลกระทบที่อาจเกิดขึ้นในระหว่างการก่อสร้าง เพื่อให้ศูนย์ราชการฯ เป็นมิตรกับสิ่งแวดล้อม เป็นอาคารประหยัดพลังงาน ซึ่งจะช่วยส่งเสริมคุณภาพชีวิตของเจ้าหน้าที่ผู้ใช้อาคาร ประชาชนที่อยู่โดยรอบศูนย์ราชการฯ และประชาชนที่มาติดต่อหน่วยงานต่าง ๆ
ปัจจุบันการก่อสร้างพื้นที่ส่วนขยายศูนย์ราชการเฉลิมพระเกียรติ 80 พรรษา 5 ธันวาคม 2550 ในพื้นที่โซนซี มีความก้าวหน้าในการดําเนินงานเป็นไปตามแผนงานที่วางไว้ ปัจจุบันอยู่ระหว่างการดําเนินงานเสาเข็ม ซึ่งกําหนดแล้วเสร็จในเดือนกันยายน 2563 ขณะเดียวกันอยู่ระหว่างการก่อสร้างอาคาร Golden Place และกองอํานวยการร่วม ซึ่งจะเป็นสภากาแฟที่ใช้รับรองประชาชนที่ต้องการแจ้งเหตุหรือข้อแนะนําต่าง ๆ เกี่ยวกับการดําเนินงานโครงการฯ มีกําหนดแล้วเสร็จในเดือนมิถุนายน 2563
ทั้งนี้ อาคารศูนย์ราชการฯ โซนซี จะมีพื้นที่ใช้สอยรวม 660,000 ตารางเมตร คาดว่าจะก่อสร้างแล้วเสร็จในเดือนกันยายน 2566
ส่วนประชาสัมพันธ์ โทร. 0 2142 2264 / 15 พฤษภาคม 2563
รัฐบาลไทย-ข่าวทำเนียบรัฐบาล-เกษตรฯ ยืนยันเยียวยาเกษตรกรรอบแรก 15 พ.ค. เผยส่งข้อมูลทะเบียนเกษตรกรกลุ่มแรกให้ ธ.ก.ส. แล้ว [กระทรวงเกษตรและสหกรณ์]
วันพุธที่ 13 พฤษภาคม 2563
เกษตรฯ ยืนยันเยียวยาเกษตรกรรอบแรก 15 พ.ค. เผยส่งข้อมูลทะเบียนเกษตรกรกลุ่มแรกให้ ธ.ก.ส. แล้ว [กระทรวงเกษตรและสหกรณ์]
เกษตรฯ ยืนยันเยียวยาเกษตรกรรอบแรก 15 พ.ค. เผยส่งข้อมูลทะเบียนเกษตรกรกลุ่มแรกให้ ธ.ก.ส. แล้ว พร้อมตั้งศูนย์อุทธรณ์ร้องทุกข์ให้ความเป็นธรรมเกษตรกรทุกราย
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์เปิดเผยว่า จากการประชุมคณะรัฐมนตรี (ครม.) เมื่อวันที่ 28 เมษายน 2563 มีมติเห็นชอบการดําเนินโครงการช่วยเหลือเกษตรกรที่ได้รับผลกระทบจากการระบาดของโรคติดเชื้อไวรัสโคโรนา 2019 ของกระทรวงเกษตรและสหกรณ์ ซึ่งการช่วยเหลือตามโครงการฯ ในครั้งนี้ เป็นการช่วยเหลือ เยียวยาและบรรเทาความเดือดร้อนของเกษตรกรและครอบครัว ถือว่ามีความจําเป็นเร่งด่วนตามนโยบายของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ และยังเป็นการเพิ่มสภาพคล่องทางเศรษฐกิจ เกษตรกรจะได้รับเงินช่วยเหลือ รายละ 5,000 บาทต่อเดือน เป็นระยะเวลา 3 เดือน ตั้งแต่เดือนพฤษภาคม – กรกฎาคม 2563 รวมวงเงินของโครงการ 150,000 ล้านบาท นั้น
“ขอรายความก้าวหน้าโครงการดังกล่าว ในส่วนเกษตรกรเป้าหมายกลุ่มแรก จํานวน 8.33 ล้านราย ที่ลงทะเบียนในโครงการฯ และได้รับการตรวจสอบจากกรมบัญชีกลางและสํานักงานเศรษฐกิจการคลัง กระทรวงการคลัง (สศค.) ไปแล้วนั้น อยู่ในขั้นตอนการเตรียมจ่ายเงินเยียวยาในวันที่ 15 พ.ค. 63 โดยผ่านกลไกของธนาคารเพื่อการเกษตรและสหกรณ์การเกษตร (ธ.ก.ส.) ส่วนเกษตรกรในกลุ่มที่ 2 ได้แก่เกษตรกรที่อยู่ระหว่างขึ้นทะเบียนเกษตรกร เป้าหมาย 1.67 ล้านราย ขอให้ไปลงทะเบียนภายในวันที่ 15 พฤษภาคม 2563 โดยกระทรวงเกษตรฯ จะเร่งดําเนินการให้เกษตรกรทั้ง 2 กลุ่มแรก ได้รับเงินเยียวยาภายในเดือนพฤษภาคมนี้ตามลําดับ อย่างไรก็ตามภายหลังการเปิดรับลงทะเบียนโครงการดังกล่าวมาระยะหนึ่ง ปรากฎว่ามีข้อจํากัดและเงื่อนไขบางประการที่ทําให้เกษตรกรบางราย ไม่สามารถลงทะเบียนและรับสิทธิ์การช่วยเหลือเยียวยาในครั้งนี้ ดังนั้น กระทรวงเกษตรฯ จึงออกมาตรการรองรับเพื่อช่วยเหลือเกษตรกรเป็นกลุ่มที่ 3 โดยให้เกษตรกรที่ไม่เข้าหลักเกณฑ์ในกลุ่มที่ 1 และ 2 เร่งดําเนินการขึ้นทะเบียน หรือปรับปรุงข้อมูลทะเบียนเกษตรกรให้เป็นปัจจุบัน จนถึงวันที่ 15 พฤษภาคม 2563 เช่นกัน โดยกระทรวงเกษตรฯ จะเร่งดําเนินการช่วยเหลือเยียวยาเพิ่มเติมในลําดับต่อไป” นายอลงกรณ์ กล่าว
สําหรับกรณีที่พ้นกําหนดลงทะเบียนวันที่ 15 พฤษภาคมนี้ไปแล้ว ยังมีเกษตรกรที่ไม่ได้รับความช่วยเหลือเยียวยาจากสาเหตุต่างๆ กระทรวงเกษตรฯ ได้วางแผนเตรียมจัดตั้ง “ศูนย์รับเรื่องอุทธรณ์ โครงการช่วยเหลือเกษตรกรที่ได้รับผลกระทบจากการระบาดของโรคติดเชื้อไวรัสโคโรนา 2019 (COVID-19) ของกระทรวงเกษตรและสหกรณ์” เพื่อเป็นช่องทางให้คําปรึกษาและให้การช่วยเหลือเยียวยาเกษตรกร โดยรายละเอียดแนวทางการรับอุทธรณ์ รวมทั้งมาตรการรองรับต่างๆ ได้มีการหารือเพื่อหาข้อสรุปในวันนี้ โดยจะประกาศให้พี่น้องเกษตรกรทราบก่อนวันที่ 15 พฤษภาคมนี้